钦定古今图书集成/历象汇编/庶征典/第115卷 > 《观象玩占》 > 营垒占
## 钦定古今图书集成/历象汇编/庶征典/第115卷 > 《观象玩占》 > 营垒占

军营中地忽生磐石，其地可久居吉。军营既立，地中
忽生碎石无数，则将军失势。

营内地忽高起，得敌地，吉。

营地忽生黄毛，得地有喜。

军营中气出，满寨战大胜。

“军营”地上忽生水，泉润，军大捷。

营地上无故忽生灰尘，急宜徙之。

“营寨地上忽有血迹”，大凶。

地上忽生艾，军中有疾，罢兵。

“军中地赤如血”，当徙营。

营中如有震声，宜罢兵。

军营中地出。〈阙〉大将军死。

“军营中忽闻铃钟声”，吉。

“军中沸如刀杖搅”者，士众惧战，军散，宜行赏之吉。